เรื่องร้องเรียน (ร้องเรียน,เสียงรบกวน,สอบถาม) วันที่ 2023-10-16 06:35:03 — แขวงคลองจั่น เขตบางกะปิ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043720
ขอให้ตรวจสอบการละเลยการปฏิบัติหน้าที่ของเจ้าหน้าที่ ฝ่ายโยธาประจำสำนักงานเขตบางกะปิ กรุงเทพมหานคร เนื่องจากเมื่อประมาณช่วงต้นกันยายน 2566 (ไม่ทราบวันที่แน่ชัด) ผู้ร้องประสบปัญหาเสียงดังรบกวน จากการก่อสร้างสถานที่ล้างรถยนต์ ของโรงพยาบาลเวชธานี เขตบางกะปิ กรุงเทพมหานคร จึงได้ทำการติดต่อแจ้งเรื่องร้องเรียนไปยังสำนักงานเขตบางกะปิ โดยทางสำนักงานเขตฯ ได้มีการจัดส่งเจ้าหน้าที่เข้าไปทำการตรวจสอบสถานที่ดังกล่าว (ไม่ทราบวันที่แน่ชัด) ผลปรากฏว่า โรงพยาบาลเวชธานี ทำการก่อสร้างโดยไม่ได้ทำการยื่นเรื่องขออนุญาตกับทางสำนักงานเขตแต่อย่างใด และได้มีการออกหนังสือ ลงวันที่ 4 กันยายน 2566 แจ้งไปยังโรงพยาบาลฯ เพื่อให้เข้ามาดำเนินการยื่นเรื่องขออนุญาตกับทางสำนักงานเขต จากนั้นผู้ร้องได้ติดต่อเข้าไปสอบถามความคืบหน้าของเรื่องเป็นระยะๆ เนื่องจากยังคงประสบปัญหาเสียงดังรบกวนอยู่ แต่ปรากฏว่าทางโรงพยาบาลยังไม่ได้เข้าไปดำเนินการขออนุญาต แต่อย่างใด โดยล่าสุดเมื่อประมาณ วันที่ 3 ตุลาคม 2566 ผู้ร้องได้โทรศัพท์ไปยังฝ่ายรับเรื่องร้องเรียน(ไม่ทราบหมายเลขโทรศัพท์) ของสำนักงานเขตบางกะปิอีกครั้ง เพื่อสอบถามความคืบหน้าของเรื่อง เจ้าหน้าที่รับสาย (เพียงกล่าวถึงเท่านั้น) แจ้งกับผู้ร้องว่า "ฝ่ายโยธาฯ ได้ดำเนินการส่งหนังสือแจ้งไปยังโรงพยาบาลฯ ให้เข้ามาดำเนินการยื่นเรื่องขออนุญาตก่อสร้างสถานที่ล้างรถยนต์ หนังสือลงวันที่ 4 กันยายน 2566 แล้ว" ซึ่งผู้ร้องเห็นว่าเรื่องผ่านมาสักระยะแล้วแต่ยังคงไม่มีความคืบหน้าแต่อย่างใด เจ้าหน้าที่คนดังกล่าวจึงสอบถามผู้ร้องว่า "ประสงค์จะพูดคุยกับหัวหน้าฝ่ายโยธาโดยตรงหรือไม่" จากนั้นเจ้าหน้าที่จึงทำการโอนสายผู้ร้องไปยังหัวหน้าฝ่ายโยธาฯ เพศชาย (ไม่ทราบชื่อ ไม่ทราบนามสกุล) แจ้งกับผู้ร้องว่า "ให้โอกาสทางโรงพยาบาลได้มีเวลาในการยื่นเรื่องหน่อย เดี๋ยวจะรีบจัดการเรื่องให้" ซึ่งผู้ร้องแจ้งว่าทางสำนักงานเขตได้มีการกำหนดระยะเวลาในการดำเนินการ 15 วัน แต่ปัจจุบันยังเรื่องยังคงไม่มีความคืบหน้าแต่อย่างใด อีกทั้งผู้ร้องยังคงได้รับความเดือดร้อน จากเสียงดังรบกวนอยู่เช่นเดิม ซึ่งผู้ร้องมองว่าเจ้าหน้าที่ละเลยการปฏิบัติหน้าที่จนส่งผลให้เรื่องเกิดความล่าช้า (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata